James Patrick Keleher

**James Patrick Keleher** (1931–2024) var en amerikansk katolsk prelat og emeritert erkebiskop av Kansas City i Kansas.

## Liv og virke
### Bakgrunn
James P. Keheler var sønn av til James og Rita (født Cullinane) Keleher. Rita ble født i County Kerry i Irland. Hun kom til Chicago i 1920-årene, og trakk seg senere fra en stilling som registrert sykepleier for å oppdra sine barn. James Keleher senior var selger i Chicago for *Will & Baumer Candle Company*, en produsent av kirkelys.

### Prest
Keleher ble presteviet 12. april 1958 av erkebiskopen av Chicago, kardinal Samuel Alphonsius Stritch.

### Biskop av Belleville
Pave Johannes Paul II utnevnte ham den 20. oktober 1984 til biskop av Belleville. Erkebiskopen av Chicago, kardinal Joseph Louis Bernardin, bispeviet ham den 11. desember samme år; medkonsekrerende var William Michael Cosgrove, emeritert biskop av Belleville, og Thomas Joseph Murphy, biskop av Great Falls.

### Erkebiskop av Kansas City i Kansas
Den 28. juni 1993 eleverte Johannes Paul II ham til erkebiskop av Kansas City. Den 8. september ble han innført i embedet. 

I 1996 startet Keleher et utdanningsprogram for å bekjempe seksuelle overgrep mot barn i erkebispedømmet og innførte et bakgrunnsspørreskjema for alle som jobber med barn. Keleher etablerte en uavhengig vurderingskomité i 2002 for å undersøke og gi anbefalinger om alle påstander om seksuelle overgrep. I 2003 satte han i gang VIRTUS, et nasjonalt program for forebygging av overgrep mot barn. 

Den 7. januar 2004 utnevnte Johannes Paul II biskop Joseph Fred Naumann til koadjutor-erkebiskop for erkebispedømmet. Den 24. februar 2004 bad Keleher menigheter og katolske institusjoner innen erkebispedømmet om ikke lenger å invitere politikere som støttet abortrettigheter til evenementer. Foranledningen var at University of Saint Mary i Leavenworth i Kansas hadde invitert guvernør Kathleen Sebelius, en katolikk som gikk inn for abortrettigheter, til å tale ved et arrangement.

Erkebiskop Keleher trakk seg tilbake i en alder av 75 år den 15. januar 2005.

Senere samme år begynte Keleher å undervise på deltid ved *St. Mary of the Lakes Seminary*. Keleher besøkte også statlige fengsler i Kansas med jevne mellomrom, inkludert feiringen av en julemesse i april 2011 ved Topeka kriminalomsorgsanlegg i Topeka i Kansas. Etter pensjonering var han involvert i fengselssjelesorg.

Keleher døde i Olathe i Kansas den 9. november 2024, 93 år gammel.

## Episkopalgenealogi
Hans episkopalgenealogi er:
* Kardinal Scipione Rebiba (1504–1577) 
* Kardinal Giulio Antonio Santori (1532–1602) * bispeviet 1566
* Kardinal Girolamo Bernerio (1540–1611) *1586
* Erkebiskop Galeazzo Sanvitale (1566–1622) *1604
* Kardinal Ludovico Ludovisi (1595–1632) *1621
* Kardinal Luigi Caetani (1595–1642) *1622
* Kardinal Ulderico Carpegna (1595–1679) *1630
* Kardinal Paluzzo Paluzzi Altieri degli Albertoni (1623–1698) *1666
* Pave Benedikt XIII (1649–1730) *1675
* Pave Benedikt XIV (1675–1758) *1724
* Pave Klemens XIII (1693–1769) *1743
* Kardinal Marcantonio Colonna (1724–1793) *1762
* Kardinal Hyacinthe-Sigismond Gerdil (1718–1802) *1777
* Kardinal Giulio Maria della Somaglia (1744–1830) *1788
* Kardinal Carlo Odescalchi (1785–1841) *1823
* Kardinal Costantino Patrizi Naro (1798–1876) *1828
* Kardinal Lucido Maria Parocchi (1833–1903) *1871
* Pave Pius X (1835–1914) *1884
* Kardinal Gaetano de Lai (1853–1928) *1911
* Kardinal Raffaele Carlo Rossi (1876–1948) *1920
* Kardinal Amleto Giovanni Cicognani (1883–1973) *1933
* Erkebiskop Paul John Hallinan (1911–1968) *1958
* Kardinal Joseph Louis Bernardin (1928–1996) *1966
* Erkebiskop *James Patrick Keleher* (1931–2024) *1984

## Referanser